**Premier League Snooker** (lyhemmin **Premier League**) oli perinteinen snookerin ammattilaisten kutsuturnaus, johon ottivat osaa vuosittain lajin huippupelaajat. Turnaus ei kuulunut lajin viralliselle pääkiertueelle *Main Tourille*, mutta sitä järjestettiin vuosina 1987–2012. Kuusinkertainen maailmanmestari Steve Davis kruunattiin tämän turnauksen ensimmäiseksi voittajaksi. Turnaus oli siitä erikoinen, että vuodesta 2005 alkaen pelaajalla oli 25 sekuntia aikaa suorittaa kukin lyönti, joten turnaus suosi nopeatempoisia pelaajia. Vuonna 2011 lyöntiaika lyhennettiin 20 sekuntiin ja katkaisueriin otettiin käyttöön snookerin shootout-säännöt.

Turnauksen sponsoreina ovat vuosien varrella toimineet *Rothmans*, *Matchroom*, *Stormseat*, *Trusthouse Forte*, *Lowen European*, *Doc. Marten's*, *Riley*, *Altodigital.com*, *Sportingbet.com*, *Daily Star*, *Hasseroder*, *Betfair*, *Betfred*, *Partybets.com*, *PartyPoker.com* sekä *PartyCasino.com*.

Championship League
-------------------

**Championship League Snooker** (lyhemmin **Championship League**) on keväisin järjestettävä *Premier League* -turnausta alempi karsintaturnaussarja, jonka voittaja lunasti paikan pääsarjassa aina seuraavana syksynä. Pelaajat jaettiin seitsemän pelaajan ryhmiin, joiden voittajat kilpailivat keskenään paikasta pääsarjassa.

Voittajat
---------

Turnauksen ylivoimaisesti menestynein pelaaja on Ronnie O’Sullivan, joka voitti turnauksen kymmenen kertaa ja vuosina 2005–2008 peräti viidesti peräkkäin. Vuonna 2005 turnaus järjestettiin sekä keväällä että syksyllä. Muita menestyjiä ovat Stephen Hendry ja Steve Davis. O’Sullivan, Hendry ja Davis ovat voittaneet 27 järjestetystä turnauksesta 20.


| Vuosi | Voittaja | Finaalivastustaja | Tulos |
| --- | --- | --- | --- |
| 2012 | Englannin lippu Stuart Bingham | Englannin lippu Judd Trump | 7–2 |
| 2011 | Englannin lippu Ronnie O’Sullivan | Kiinan lippu Ding Junhui | 7–1 |
| 2010 | Englannin lippu Ronnie O’Sullivan | Englannin lippu Shaun Murphy | 7–1 |
| 2009 | Englannin lippu Shaun Murphy | Englannin lippu Ronnie O’Sullivan | 7–3 |
| 2008 | Englannin lippu Ronnie O’Sullivan | Englannin lippu Mark Selby | 7–2 |
| 2007 | Englannin lippu Ronnie O’Sullivan | Skotlannin lippu John Higgins | 7–4 |
| 2006 | Englannin lippu Ronnie O’Sullivan | Englannin lippu Jimmy White | 7–0 |
| 2005 | Englannin lippu Ronnie O’Sullivan | Skotlannin lippu Stephen Hendry | 6–0 |
| 2005 | Englannin lippu Ronnie O’Sullivan | Walesin lippu Mark Williams | 6–0 |
| 2004 | Skotlannin lippu Stephen Hendry | Skotlannin lippu John Higgins | 9–6 |
| 2003 | Hongkongin lippu Marco Fu | Walesin lippu Mark Williams | 9–5 |
| 2002 | Englannin lippu Ronnie O’Sullivan | Skotlannin lippu John Higgins | 9–4 |
| 2001 | Englannin lippu Ronnie O’Sullivan | Skotlannin lippu Stephen Hendry | 9–7 |
| 2000 | Skotlannin lippu Stephen Hendry | Walesin lippu Mark Williams | 9–5 |
| 1999 | Skotlannin lippu John Higgins | Englannin lippu Jimmy White | 9–4 |
| 1998 | Irlannin lippu Ken Doherty | Englannin lippu Jimmy White | 10–2 |
| 1997 | Englannin lippu Ronnie O’Sullivan | Skotlannin lippu Stephen Hendry | 10–8 |
| 1996 | Irlannin lippu Ken Doherty | Englannin lippu Steve Davis | 10–5 |
| 1995 | Skotlannin lippu Stephen Hendry | Irlannin lippu Ken Doherty | 10–2 |
| 1994 | Skotlannin lippu Stephen Hendry | Englannin lippu John Parrott | 10–7 |
| 1993 | Englannin lippu Jimmy White | Skotlannin lippu Alan McManus | 10–7 |
| 1992 | Skotlannin lippu Stephen Hendry | Englannin lippu Steve Davis | 9–2 |
| 1991 | Skotlannin lippu Stephen Hendry | Englannin lippu Steve Davis |  |
| 1990 | Englannin lippu Steve Davis | Skotlannin lippu Stephen Hendry |  |
| 1989 | Englannin lippu Steve Davis | Englannin lippu John Parrott |  |
| 1988 | Englannin lippu Steve Davis | Skotlannin lippu Stephen Hendry |  |
| 1987 | Englannin lippu Steve Davis | Englannin lippu Neal Foulds |  |

Muita ammattilaisturnauksia
---------------------------

* *UK Championship*
* *The Masters*
* *World Open*
* *Welsh Open*
* *Snooker Shoot-Out*

Lähteet
-------

1. ↑  Premier League Snooker (Arkistoitu – Internet Archive) *History*
2. ↑  Premier League Snooker (Arkistoitu – Internet Archive) *Rules*
3. ↑  Chris Turner's SNOOKER ARCHIVE *Premier League*
4. ↑  Premier League Snooker (Arkistoitu – Internet Archive) *Championship League Snooker*
5. ↑  Premier League Snooker (Arkistoitu – Internet Archive) *Championship League | Rules*